rejauldu/bengali-wikipedia huggingface dataset:
ইস্ট বা মদ্যাণু বা খামির বা গাঁজ () একপ্রকার এককোষী ছত্রাক। বেশির ভাগ ইস্ট উচ্চ শ্রেণির অ্যাসকোমাইসিটিস এর অন্তর্ভুক্ত। প্রথম খামিরটি কয়েকশো মিলিয়ন বছর আগে উদ্ভূত হয়েছিল এবং বর্তমানে কমপক্ষে ১৫০০ প্রজাতির ঈস্ট পাওয়া যায় । এগুলো সমস্ত ছত্রাক প্রজাতির ১% বলে অনুমান করা হয়।  খামি এক ধরনের এককোষী মৃতজীবী ছত্রাক। এরা পাকা ফল, আখ, খেজুর, তাল ইত্যাদির মিষ্টি রসে জন্মায়। ঈস্ট সন্ধান প্রক্রিয়ায় ওই সব শর্করা জাতীয় খাদ্য গেঁজিয়ে অ্যালকোহল উৎপন্ন করে। অ্যালকোহল বিভিন্ন রকমের ঔষধ সংরক্ষণে ব্যবহার করা হয়।   ঈস্টের বৈশিষ্ট্য   (ক) ঈস্টের দেহ একটিমাত্র কোষ নিয়ে গঠিত।  (খ) এরা ক্লোরোফিল বিহীন মৃতজীবী উদ্ভিদ।  (গ) খেজুর রস, তালরস, চিনির দ্রবণ ইত্যাদিতে প্রচুর পরিমাণে ঈস্ট জন্মাতে পারে।  (ঘ) কোষে কোষপ্রাচীর, সাইটোপ্লাজম, নিউক্লিয়াস এবং কোষগহ্বর স্পষ্ট দেখা যায়।  (ঙ) কোহল সন্ধান প্রক্রিয়ায় ঈস্ট সক্রিয় ভূমিকা নেয়।  (চ) কোরকোদ্গম (Budding) পদ্ধতিতে এরা বংশ বিস্তার করে।মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬, পৃঃ ১৫০  ব্যবহার: ঈস্ট বা খামি থেকে ভিটামিন বি-কমপ্লেক্স ট্যাবলেট প্রস্তুত হয়। ঈস্ট থেকে প্রাপ্ত উৎসেচক বা এনজাইম বিভিন্ন শিল্পে ব্যবহৃত হয়। বেকারি শিল্পে ঈস্ট পাউরুটি, কেক প্রভৃতি খাবার তৈরি করার জন্যও ব্যবহার করা হয়। মদ উৎপাদনে ঈস্ট ব্যবহার করা হয়।  তবে, আজকাল জেনেটিক্যালি মডিফায়েড ঈস্ট বেশি ব্যবহার হয়। তা খাওয়া স্বাস্থ্যের জন্য ক্ষতিকর।   পুষ্টিগুণ   পুষ্টিগুণে পরিপূর্ণ ঈস্টকে ডিএক্টিভেটেড ঈস্ট হিসাবে বিক্রি করা হয়। এই ঈস্টে ভিটামিন বি-১২ বিদ্যমান, যেটা আমাদের খাবারে খুব কমই থাকে। এটা উদ্ভিজ্জ প্রোটিনে ভরপুর। সাথে থাকে আয়রন। এতে কোন প্রকারে চিনি থাকে না। আর নিরামিষভোজী মানুষেরা পনিরের বিকল্প হিসাবে এটা গ্রহণ করে থাকেন।   আবাসস্থল  yeast এসকোসাইসিটিস শ্রেণির ছত্রাক। এটি জৈব পদার্থ সমৃদ্ধ মাটি,পচনশীল, শাকসবজি, পাকা ফল, ফুলের মধু,শর্করা জাতীয় উদ্ভিদ ইত্যাদিতে প্রচুর পরিমাণে Yeast জন্মে। এসব জৈব পদার্থের উপর Yeast মৃতজীবী হিসেবে জন্মে থাকে।   শ্রেণিবিন্যাসগত অবস্থান  বিভাগঃ Mycota  উপ-বিভাগঃ Eumycotina  শ্রণীঃAscomycetals  বর্গঃEndomycetales  পরিবারঃSaccharomycetaceae  গণঃSaccharomyces   বৃদ্ধি  ঈস্ট এক প্রকার এককোষী ছত্রাক যেটি বংশ বিস্তার ঘটায় মুকুল বিকশিত অযৌন জননের মাধ্যমে।   তথ্যসূত্র   বিষয়শ্রেণী:ছত্রাক বিষয়শ্রেণী:খাদ্যে সংযোজিত দ্রব্য বিষয়শ্রেণী:ঈস্ট
25px|alt=|link= দয়া করে সম্পাদনা সারাংশে উপযুক্ত কারণ না দর্শিয়ে উইকিপিডিয়ার কোনো পাতা থেকে বিষয়বস্তু মুছবেন না, যেমনটা আপনি [ এই সম্পাদনার] মাধ্যমে : পাতায় করেছেন। আপনার বিষয়বস্তু মোছাটা গঠনমূলক মনে হয়নি, এবং মুছে ফেলা বিষয়বস্তু পুনরুদ্ধার করা হয়েছে। আপনি যদি কোনো পরীক্ষা-নিরীক্ষা করতে চান, অনুগ্রহ করে খেলাঘর ব্যবহার করুন। ধন্যবাদ। ~~~~
তানজানিয়া জাতীয় নারী ক্রিকেট দল আন্তর্জাতিক ক্রিকেটে তানজানিয়ার প্রতিনিধিত্বকারী একটি দল।  ইতিহাস তানজানিয়া ক্রিকেট অ্যাসোসিয়েশন (টিসিএ) ২০০৪ সালে আফ্রিকান নারী ক্রিকেট চ্যাম্পিয়নশিপের প্রথম আসর আয়োজন করে। টুর্নামেন্টে তানজানিয়া দল উগান্ডা, কেনিয়া ও নামিবিয়াকে হারিয়ে অপরাজিত চ্যাম্পিয়ন হয়।  ২০১৯ সালের ৬ মে ২০১৯ আইসিসি নারী টি২০ বিশ্বকাপ আফ্রিকা বাছাইপর্ব টুর্নামেন্টে জিম্বাবুয়ের বিরুদ্ধে তানজানিয়া নিজেদের প্রথম আনুষ্ঠানিক টোয়েন্টি২০ আন্তর্জাতিক (টি২০আই) ম্যাচ খেলে।  আন্তর্জাতিক প্রতিযোগিতা ২০২১ সালের সেপ্টেম্বরে অনুষ্ঠিত ২০২১ আইসিসি নারী টি২০ বিশ্বকাপ আফ্রিকা বাছাইপর্ব টুর্নামেন্টে তানজানিয়া অংশ নেয়। টুর্নামেন্টে তানজানিয়ার ফাতুমা কিবাসু এসোয়াতিনির বিরুদ্ধে নিজের টি২০আই ক্যারিয়ারের দ্বিতীয় শতক তুলে নেন, যেটি ছিল কোনও আইসিসি সহযোগী সদস্য দলের খেলোয়াড়ের একাধিক নারী টি২০আই শতরানের ইনিংসের প্রথম নজির। টুর্নামেন্টে তানজানিয়া তৃতীয় স্থান অধিকার করে। টুর্নামেন্টের সর্বোচ্চ রান সংগ্রাহক হয়ে সেরা খেলোয়াড় নির্বাচিত হন ফাতুমা কিবাসু।  খেলোয়াড় ২০২৩ ভিক্টোরিয়া সিরিজে তানজানিয়ার দলটি ছিল নিম্নরূপ:  ফাতুমা কিবাসু (অধি.)  অ্যাগনেস কোয়েলে  আয়েশা মোহাম্মদি  জোসেফিন উলরিক  নিমা পিউস  পেরিস কামুনিয়া  মনিকা প্যাসকাল (উই.)  মোয়ানাইদি সোয়েদি  মোয়াপোয়ানি মোহাম্মদি  শুফা মোহাম্মদি (উই.)  সাউম ম্‌তে  সোনিয়া মুইয়া  সোফিয়া জেরোম  হুদা ওমরি  পরিসংখ্যান আন্তর্জাতিক ম্যাচের সারসংক্ষেপ — তানজানিয়া ২৪ এপ্রিল ২০২৩ তারিখে সর্বশেষ হালনাগাদ।  খেলার রেকর্ড ফরম্যাট  ম্যাচ  জয়  পরাজয়  টাই  ফলাফল হয়নি  প্রথম ম্যাচ টোয়েন্টি২০ আন্তর্জাতিক  ৩৬  ২৮  ৮  ০  ০  ৬ মে ২০১৯  টোয়েন্টি২০ আন্তর্জাতিক  সর্বোচ্চ দলীয় স্কোর: ২৮৫/১ বনাম মালি (কিগালি, ২২ জুন ২০১৯)  সর্বোচ্চ একক স্কোর: ১২৭*, ফাতুমা কিবাসু বনাম এসোয়াতিনি (গাবোরোনে, ১৪ সেপ্টেম্বর ২০২১)  ইনিংসে সেরা বোলিং বিশ্লেষণ: ৫/০, নাসরা সাইদি বনাম মালি (কিগালি, ২২ জুন ২০১৯)  তানজানিয়ার হয়ে টি২০আই ক্রিকেটে সর্বোচ্চ রান  খেলোয়াড়  রান  গড়  সময়ফাতুমা কিবাসু  ১১৬০  ৪১.৪২  ২০১৯–২০২৩সাউম ম্‌তে  ৫৩২  ২০.৪৬  ২০১৯–২০২৩হুদা ওমরি  ৪৪৪  ২১.১৪  ২০১৯–২০২৩মনিকা প্যাসকাল  ৩৯৩  ২৮.০৭  ২০১৯–২০২২নিমা পিউস  ২৫৫  ১৯.৬১  ২০১৯–২০২৩  তানজানিয়ার হয়ে টি২০আই ক্রিকেটে সর্বোচ্চ উইকেট  খেলোয়াড়  উইকেট  গড়  সময়পেরিস কামুনিয়া  ৪৮  ১০.১৪  ২০১৯–২০২৩নাসরা সাইদি  ৪১  ৮.৯৭  ২০১৯–২০২২তাবু ওমরি  ২৩  ৮.৫২  ২০১৯–২০২২সোফিয়া জেরোম  ২১  ৭.৬৬  ২০২১–২০২৩অ্যাগনেস কোয়েলে  ১৯  ১২.৭৮  ২০২২–২০২৩  অন্যান্য দলের বিরুদ্ধে টি২০আই পরিসংখ্যান টি২০আই #১৪০৯ পর্যন্ত সঠিক পরিসংখ্যান। ২৪ এপ্রিল ২০২৩ তারিখে সর্বশেষ হালনাগাদ।  প্রতিপক্ষ  ম্যাচ  জয়  পরাজয়  টাই  ফলাফল হয়নি  প্রথম ম্যাচ  প্রথম জয় পূর্ণ সদস্যের বিরুদ্ধে  ২  ০  ২  ০  ০  ৬ মে ২০১৯   সহযোগী সদস্যের বিরুদ্ধে  ৭  ৫  ২  ০  ০  ১৮ জুন ২০১৯  ১৮ জুন ২০১৯  ১  ১  ০  ০  ০  ১৪ সেপ্টেম্বর ২০২১  ১৪ সেপ্টেম্বর ২০২১  ৩  ৩  ০  ০  ০  ১৪ ডিসেম্বর ২০২২  ১৪ ডিসেম্বর ২০২২  ৫  ৩  ২  ০  ০  ১২ জুন ২০২২  ১২ জুন ২০২২  ১  ১  ০  ০  ০  ১৩ জুন ২০২২  ১৩ জুন ২০২২  ২  ২  ০  ০  ০  ৮ মে ২০১৯  ৮ মে ২০১৯  ১  ০  ১  ০  ০  ১৭ সেপ্টেম্বর ২০২১    ২  ২  ০  ০  ০  ১৬ সেপ্টেম্বর ২০২১  ১৬ সেপ্টেম্বর ২০২১  ১  ১  ০  ০  ০  ১৬ জুন ২০২২  ১৬ জুন ২০২২  ২  ২  ০  ০  ০  ১৯ জুন ২০১৯  ১৯ জুন ২০১৯  ২  ২  ০  ০  ০  ৯ মে ২০১৯  ৯ মে ২০১৯  ৬  ৫  ১  ০  ০  ১১ মে ২০১৯  ১১ মে ২০১৯  ১  ১  ০  ০  ০  ১৯ এপ্রিল ২০২৩  ১৯ এপ্রিল ২০২৩  তথ্যসূত্র  বিষয়শ্রেণী:জাতীয় নারী ক্রিকেট দল
মির্জা আশরাফ উদ্দিন হায়দার (১৯০৫-১৯৮৫) ছিলেন একজন ব্রিটিশ বিরোধী স্বাধীনতা সংগ্রামী, সাংবাদিক, লেখক, ক্রীড়াবিদ এবং অসাম্প্রদায়িক মনোভাবাপন্ন প্রগতিশীল ব্যক্তিত্ব। তিনি জামালপুরের সামাজিক উন্নয়ন, সাংস্কৃতিক কর্মকাণ্ড এবং জনকল্যাণমূলক কাজে গুরুত্বপূর্ণ ভূমিকা পালন করেন।   প্রাথমিক জীবন  মির্জা আশরাফ উদ্দিন হায়দার ১৯০৫ সালে  তদানীন্তন জামালপুর মহকুমার দেওয়ানগঞ্জে থানার বকশীগঞ্জে ইউনিয়নের নিলক্ষিয়া গ্রামে এক জমিদার পরিবারে জন্মগ্রহণ করেন। তাঁর পিতা মরহুম মির্জা আসাদ উদ্দিন হায়দার এবং মাতা তৈবন নেছা। মাত্র ৬/৭ মাস বয়সে মাতৃহারা হন তিনি।  তিনি প্রাথমিক শিক্ষা পারিবারিক পাঠশালায় গ্রহণ করেন। ১৯১৬ সালে ময়মনসিংহ জিলা স্কুলে ভর্তি হন। ১৯৩৯ সালে নিলক্ষিয়া রূপজাহান পাইলট উচ্চ বিদ্যালয় থেকে ম্যাট্রিক পাস করেন। ১৯৪১ সালে ময়মনসিংহের আনন্দমোহন কলেজ থেকে আইএ এবং পরে বিএ ডিগ্রি অর্জন করেন।   ব্রিটিশ বিরোধী আন্দোলন  গান্ধীজীর অসহযোগ আন্দোলনে যোগ দিয়ে মির্জা আশরাফ উদ্দিন হায়দার ছাত্র অবস্থায় রাজনীতিতে সক্রিয় হন। তিনি দেশবন্ধু চিত্তরঞ্জন দাশের স্বরাজ দলের কর্মী হিসেবে ভারতবর্ষের বিভিন্ন অঞ্চলে দেশবন্ধুর সঙ্গে ঘুরে বেরিয়েছেন। বিশ্বযুদ্ধের সময় মহাদুর্ভিক্ষে ময়মনসিংহের ত্রাণকার্যে তিনি জেনারেল সেক্রেটারি হিসেবে কাজ করেন। ত্রাণকার্যে অংশগ্রহণের কারণে তাঁর বিএ পরীক্ষায় অংশ নেওয়া সম্ভব হয়নি।   পেশাগত জীবন  তিনি তৎকালীন শেরপুর থানার প্রথম শ্রেণির অনারারি ম্যাজিস্ট্রেট হিসেবে নিযুক্ত হন এবং সুষ্ঠু বিচারকার্যে খ্যাতি অর্জন করেন। পরে জামালপুর শহরে বিদ্যুৎ ও পানির সরবরাহ ব্যবস্থা চালু করার মাধ্যমে শহরের উন্নয়নে অগ্রণী ভূমিকা পালন করেন।   ১৯৬০-১৯৬৫ সালে তিনি জামালপুর পৌরসভার নির্বাচিত ভাইস চেয়ারম্যান হিসেবে দায়িত্ব পালন করেন। তাঁর উদ্যোগে পাবলিক লাইব্রেরি, স্টেডিয়াম এবং বিভিন্ন সামাজিক প্রতিষ্ঠানের উন্নতি সাধিত হয়।  তিনি বিশ শতকের সত্তর দশকেও জামালপুরে প্রথম শ্রেণির ক্ষমতা প্রাপ্ত অনারারি ম্যাজিস্ট্রেট ছিলেন।   সাংবাদিকতা ও সাহিত্যচর্চা  তিনি ১৯৫০ সালে জামালপুর থেকে সাপ্তাহিক "তওফিক" পত্রিকা এবং ১৯৬৭ সালে "ঝিনাই" সাহিত্য সাময়িকী সম্পাদনা করেন। ১৯৫৩ সালে জামালপুর সাহিত্য সম্মেলনের সেক্রেটারি জেনারেল হিসেবেও দায়িত্ব পালন করেন।  alt=জামালপুর থেকে প্রকাশিত সাপ্তাহিক তওফিক পত্রিকার চিত্রলিপি|থাম্ব|মির্জা আশরাফ উদ্দিন-হায়দার এর সম্পাদনায় ও স্বাক্ষরিত জামালপুর থেকে প্রকাশিত সাপ্তাহিক তওফিক পত্রিকার চিত্রলিপি   পারিবারিক জীবন  মির্জা আশরাফ উদ্দিন হায়দারের স্ত্রী ছিলেন রংপুরের জমিদার কন্যা আমেনা খাতুন। তাঁদের দুই পুত্র ও এক কন্যা:  মির্জা আলী হায়দার: প্রতিষ্ঠাতা ও পরিচালক, ইউনিভার্সিটি ডেন্টাল কলেজ ও হাসপাতাল।  মির্জা হোসাইন হায়দার: বাংলাদেশ সুপ্রিম কোর্টের আপিল বিভাগের বিচারপতি।  আঞ্জুমান আরা জামান: ঢাকা বিশ্ববিদ্যালয় থেকে এমএ ডিগ্রিধারী এবং সাংস্কৃতিক ব্যক্তিত্ব।   মৃত্যু  মির্জা আশরাফ উদ্দিন হায়দার ১৯৮৫ সালের ১০ জুন ঢাকায় কন্যার বাড়িতে ৮০ বছর বয়সে মৃত্যুবরণ করেন।   উল্লেখযোগ্য অবদান  ১. জামালপুরে বিদ্যুৎ সরবরাহ এবং পানির ব্যবস্থা চালু। ২. শেরপুরের প্রথম শ্রেণির অনারারি ম্যাজিস্ট্রেট হিসেবে দায়িত্ব পালন। ৩. "তওফিক" ও "ঝিনাই" পত্রিকার সম্পাদনা। ৪. জামালপুরকে জেলা করার আন্দোলনে গুরুত্বপূর্ণ ভূমিকা। ৫. বিভিন্ন সামাজিক, সাংস্কৃতিক এবং শিক্ষামূলক প্রতিষ্ঠানের প্রতিষ্ঠা ও উন্নয়নে অংশগ্রহণ। ৬. তার অবদানের স্বীকৃত স্বরূপ জামালপুর উচ্চ বিদ্যালয়ের অডিটোরিয়ামের নামকরণ করা হয়েছে 'মির্জা আশরাফ উদ্দিন হায়দার অডিটোরিয়াম'।   তথ্যসূত্র    পাদটীকা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২৩:৪২, ৬ সেপ্টেম্বর ২০২১ (ইউটিসি) রাসেল ইসলাম   – (অপসারণের প্রস্তাবনা দেখুনলগ দেখুন) () গিনেস ওয়ার্ল্ড রেকর্ডধারী স্বয়ংক্রিয়ভাবে উত্তীর্ণ নয়। সুতরাং, WP:1E অনুসারে এই নিবন্ধ অপসারণযোগ্য। — ইয়াহিয়া (আলাপ • অবদান) - ০৭:২৬, ৩০ আগস্ট ২০২১ (ইউটিসি)  ইংরেজী ভাষার উইকিপিডিয়ায় দেখলাম বিভিন্ন দেশের গিনেস ওয়াল্ড রেকড ধারিদের নাম আছে []। এমনকি বাংলা উইকিডিয়ায়ও কেহ কেহ বিদেশী গিনেস ওয়ার্ল্ড রেকড ধারিদের পরিচয় লিখেছেন। বাংলাভাষীদের মধ্য থেকে যারা গিনেস রেকর্ড করেন []। এমনকি বাংলা উইকিডিয়ায়ও কেহ কেহ বিদেশী গিনেস ওয়ার্ল্ড রেকড ধারিদের পরিচয় লিখেছেন। যেমন,    [] [] বাংলাভাষীদের মধ্য থেকে যারা গিনেস রেকর্ড করেন, তাদের পরিশ্রমের, তাদের পরিশ্রমের মূল্যায়নটা বাংলা উইকিডিয়া করলে আমার মনে হয় বাংলাভাষীর খ্যাতি বিশ্বে ছড়িয়ে পড়বে। তাই এ নিবন্ধ অপসারণ না করার জন্য আমি মত দিচ্ছি। দেশি রেকর্ডধারীকে ভালোবাসি, বাংলাভাষিকে মর্যাদা দেই। -- মো. মাহমুদুল আলম (আলাপ) ১০:৩৭, ৩০ আগস্ট ২০২১ (ইউটিসি) একই লেখা সব প্রস্তাবনায় লিখছেন। আমার উত্তর এখানে দেখুন। নির্দিষ্টভাবে এই নিবন্ধ কেন উল্লেখযোগ্য তা বলুন। — ইয়াহিয়া (আলাপ • অবদান) - ১১:০৮, ৩০ আগস্ট ২০২১ (ইউটিসি) হয়তো আপনার কথা ঠিক। তবে নিবন্ধগুলোর লেখার মান উন্নয় করার অপশন প্রত্যেক উইকিপিডাণের আছে। এক্ষেত্রে তারা সম্পাদনা করে ঘাটতি পুরুন করতে পারেন। আমি এ পথে নাবালক ভাই। একটু সহযোগিতা করেন শিখি। হতাশ করেন না। -- মো. মাহমুদুল আলম (আলাপ) ১২:২২, ৩০ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভাসান্যাদম বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।   আয়তন  ভাসান্যাদম ইউনিয়নের আয়তন ১৭,৯২০ একর (৭২.৫২ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৭,৪৯২জন। এর মধ্যে ৬,৩৬৪জন মুসলিম, ১,০৬৩জন বৌদ্ধ, ৬৪জন হিন্দু  ও ১জন অন্যান্য ধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  লংগদু উপজেলার দক্ষিণ-পূর্বাংশে ভাসান্যাদম ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১২ কিলোমিটার। এ ইউনিয়নের উত্তরে গুলশাখালী ইউনিয়ন ও বগাচতর ইউনিয়ন; পশ্চিমে বগাচতর ইউনিয়ন, কাপ্তাই হ্রদ ও লংগদু ইউনিয়ন; দক্ষিণে বরকল উপজেলার বরকল ইউনিয়ন এবং পূর্বে বরকল উপজেলার বরকল ইউনিয়ন ও বড় হরিণা ইউনিয়ন অবস্থিত।   প্রশাসনিক কাঠামো  ভাসান্যাদম ইউনিয়ন লংগদু উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।   শিক্ষা ব্যবস্থা  ভাসান্যাদম ইউনিয়নের সাক্ষরতার হার ৩৮.৭৯%। এ উপজেলায় ১টি মাধ্যমিক বিদ্যালয়, ২টি মাদ্রাসা, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে সরকারী ও ১টি বেসরকারী প্রাথমিক বিদ্যালয় রয়েছে   শিক্ষা প্রতিষ্ঠান  মাধ্যমিক বিদ্যালয়  ভাসান্যাদম ইসলামী উচ্চ বিদ্যালয়  মাদ্রাসা  গাউছিয়া তৈয়্যবিয়া তাহেরিয়া সুন্নিয়া মাদ্রাসা  চাইল্যাতলী নুরানী তালীমুল কোরআন মাদ্রাসা  নিম্ন মাধ্যমিক বিদ্যালয়  ঘনমোড় সেনা মৈত্রী নিম্ন মাধ্যমিক বিদ্যালয়  প্রাথমিক বিদ্যালয়  খাগড়াছড়ি সরকারি প্রাথমিক বিদ্যালয়  ঘনমোড় সরকারি প্রাথমিক বিদ্যালয়  চাইল্যাতলী সরকারি প্রাথমিক বিদ্যালয়  ভাসান্যাদম সরকারি প্রাথমিক বিদ্যালয়  রাঙ্গাপানিছড়া সরকারি প্রাথমিক বিদ্যালয়  শিলকাটাছড়া সরকারি প্রাথমিক বিদ্যালয়  পশ্চিম চাইল্যাতলী বাহিরটিলা বেসরকারী প্রাথমিক বিদ্যালয়http://180.211.137.51:321/DashboardunionN.aspx?div=4&dis=414&thana=41406&union=04   যোগাযোগ ব্যবস্থা  রাঙ্গামাটি জেলা সদর বা লংগদু উপজেলা সদর থেকে ভাসান্যাদম ইউনিয়নে যোগাযোগের একমাত্র মাধ্যম নৌপথ।   খাল ও নদী  ভাসান্যাদম ইউনিয়নের পশ্চিম সীমান্তে রয়েছে কাপ্তাই হ্রদ।   হাট-বাজার  ভাসান্যাদম ইউনিয়নের প্রধান ৪টি হাট-বাজার হল চাইল্লাতলী বাজার, খাগড়াছড়ি বাজার, ঘনমোড় বাজার এবং কাট্টলী বাজার।   দর্শনীয় স্থান   কাপ্তাই হ্রদ   জনপ্রতিনিধি   বর্তমান চেয়ারম্যান: মোহাম্মদ হযরত আলী    আরও দেখুন   লংগদু উপজেলা  লংগদু থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:লংগদু উপজেলার ইউনিয়ন
ঐশ্বরিক দূরদর্শিতা হলো ধর্মতত্ত্বে মহাবিশ্বে ঈশ্বরের হস্তক্ষেপ। ঐশ্বরিক দূরদর্শিতা শব্দটি ঈশ্বরের উপাধি হিসেবেও ব্যবহৃত হয়। সাধারণত সাধারণ দূরদর্শিতার মধ্যে পার্থক্য তৈরি করা হয়, যা মহাবিশ্বের অস্তিত্ব এবং প্রাকৃতিক ক্রম ও বিশেষ দূরদর্শিতার ঈশ্বরের ক্রমাগত সমর্থনকে বোঝায়, যা মানুষের জীবনে ঈশ্বরের অসাধারণ হস্তক্ষেপকে নির্দেশ করে। অলৌকিক ঘটনা এবং এমনকি প্রতিশোধও সাধারণত পরবর্তী বিভাগে পড়ে।  মার্কিন যুক্তরাষ্ট্রের স্বাধীনতার ঘোষণাপত্রে, এটি উদ্ধৃত করা হয়েছে, "with a firm reliance on the Protection of Divine Providence we mutually pledge to each other our Lives, our Fortunes and our Sacred Honor (ঐশ্বরিক দূরদর্শিতার সুরক্ষার উপর দৃঢ় নির্ভরতার সাথে আমরা একে অপরের কাছে আমাদের জীবন, আমাদের ভাগ্য এবং আমাদের পবিত্র সম্মানের প্রতিশ্রুতি দিই)"।   তথ্যসূত্র    উৎস       আরও পড়ুন   খ্রিস্টীয় প্রাসঙ্গিক   Charles Hodge's Systematic Theology chapter on Providence at the Christian Classics Ethereal Library  Summa Theologica: The Providence of God by Thomas Aquinas. Traditional teaching of the Catholic Church  Providence by Reginald Garrigou-Lagrange, O.P.  God's Providence by James Montgomery Boice  Dialogue 4, 13 "On Divine Providence": LH, Sunday, week 19, OR. by St. Catherine of Siena  The Mystery of Providence by John Flavel, —a Puritan classic on the subject  Stanford Encyclopedia of Philosophy entry  Creation, Providence, and Miracle  Divine Providence, Emanuel Swedenborg     ইহুদি প্রাসঙ্গিক   Maimonides on Divine providence  – selected passages from Maimonides' "The Guide for The Perplexed"  Divine Providence אין עוד מלבדו השגחה פרטית: Hashem’s intimate involvement in our daily lives as discussed by Chazal (April 2019) Authored by Kenneth Ephraim Pinczower distributed by Feldheim; and in digital form on Apple IBooks and Lulu Ebooks.  বহিঃসংযোগ   বিষয়শ্রেণী:খ্রিস্টান ধর্মতত্ত্বে ঈশ্বরের গুণাবলী বিষয়শ্রেণী:ধর্মের অধিবিদ্যা বিষয়শ্রেণী:ধর্মীয় দর্শন বিষয়শ্রেণী:ধর্মীয় পরিভাষা
আবদুল্লাহ ইবনে নাবিল মাহমুদ আল-হাশিমি (জাবি : عبدالله نبيل مهماود الهشيما; জন্ম ১১ মার্চ ১৯৮৯) হলেন ব্রুনাইয়ের রাজপরিবারের সদস্য এবং সুলতান হাসানাল বলকিয়ার ষষ্ঠ কন্যা রাজকুমারী ফাদজিলা লুবাবুল বলকিয়ার স্বামী।   প্রাথমিক জীবন এবং শিক্ষা  আবদুল্লাহ নাবিল মাহমুদ আল-হাশিমি ইরাকে জন্মগ্রহণ করেন। তিনি একজন কানাডিয়ান-ইরাকি ব্যক্তি যিনি কানাডার নাগরিক। ব্রুনাইয়ের গণমাধ্যমে আবদুল্লাহকে "সুদর্শন বিদেশী" হিসেবে উল্লেখ করা হয়। তার সম্পর্কে খুব বেশি কিছু জানা যায় না।  ৯ই জুন ২০১৩ তারিখে আবদুল্লাহ ক্যালগারির মাউন্ট রয়েল বিশ্ববিদ্যালয়ের ব্যবসা অনুষদ থেকে অ্যাকাউন্টিংয়ে সম্মানসহ ব্যবসায় প্রশাসনে স্নাতক ডিগ্রি লাভ করেন এবং পরবর্তীতে লন্ডনে বিপিপিতে চার্টার্ড অ্যাকাউন্টিং (এসিসিএ) ডিগ্রি অর্জন করেন।[ তথ্যসূত্র প্রয়োজন ]  নিনেভেহ গভর্নরেটের মিডিয়া সূত্র দাবি করেছে যে তিনি মসুল বিশ্ববিদ্যালয়ের ইঞ্জিনিয়ারিং কলেজের প্রাক্তন অধ্যাপক ড. নাবিল মাহমুদ আল-হাশিমির ছেলে। তার বাবা ১৯৯০-এর দশকের গোড়ার দিকে কানাডায় চলে আসেন এবং ব্রুনাইতে কাজ করার জন্য স্থানান্তরিত হওয়ার আগে তাকে কানাডার নাগরিকত্ব দেওয়া হয়। সেখানে তিনি তার পুত্র আবদুল্লাহর জন্ম দেন। তিনি সেখানেই বেড়ে ওঠেন এবং দেশের একটি বিশ্ববিদ্যালয় থেকে ইঞ্জিনিয়ারিংয়ে স্নাতক ডিগ্রি অর্জন করেন।   কর্মজীবন  থাম্ব|২০২২ সালে একটি দাতব্য নিলামে আবদুল্লাহ এবং ফাদজিলা আবদুল্লাহ রোস্টেড সিপের মালিক এবং একজন কফি উদ্যোক্তা। তার কফি কোম্পানিটি ১১ মার্চ ২০১৬ সালে প্রতিষ্ঠিত হয়েছিল। ব্রুনাইতেও তার কফি কোম্পানিকে সফল বলে মনে করা যেতে পারে। বর্তমানে তিনি তিনটি শাখা পরিচালনা করেন: জেরুডং, সেরুসোপ, কিউলাপ এবং পুসাত বন্দরের বাণিজ্যিক কমপ্লেক্সে একটি করে। তিনি সামাজিক যোগাযোগ মাধ্যম এবং ইন্টারনেটে খুব কম কভারেজ ও খুব কম প্রোফাইল বজায় রাখেন।  ২০২২ সালে আনুষ্ঠানিকভাবে রাজপরিবারের সদস্য হওয়ার পর তাকে রাজকীয় অনুষ্ঠান এবং অনুষ্ঠানে যোগ দিতে দেখা যায়। এর মধ্যে রয়েছে ২০২২ সালের জুলাই মাসে প্রিন্স আজিম : সন অফ দ্য আর্টস ডকুমেন্টারির বিশেষ প্রদর্শনীর আয় দাতব্য প্রতিষ্ঠানে হস্তান্তরের সময় উপস্থিত থাকা। তিনি ২০২৪ সালের জানুয়ারিতে প্রিন্স আব্দুল মতিন এবং আনিশা রোসনাহর বিবাহ অনুষ্ঠানেও যোগ দেন।   বিবাহ  আবদুল্লাহ ২৩ জানুয়ারি ২০২২ সালে প্রিন্সেস ফাদজিলাহ লুবাবুল বলকিয়াকে বিয়ে করেন। যা ইস্তানা নুরুল ইমানে ১০ দিনব্যাপী আয়োজনে রাজকীয় এই বিবাহ উদযাপন করা হয়। এই উপলক্ষ্যে জন্য ১৭টি তোপধ্বনির মাধ্যমে স্যালুট জানানো হয়। ২০ তারিখে ওমর আলী সাইফুদ্দিন মসজিদে বন্দর সেরি বেগাওয়ানের একটি ধর্মীয় অনুষ্ঠানের আয়োজন করা হয়। ২৪ তারিখে প্রিন্স আব্দুল মতিনের পোস্ট করা ছবিতে এই দম্পতিকে দেখানো হয়েছে। তারা অলঙ্করণ সহ একই রকম সাদা ব্রোকেড পোশাক পরে ছিলেন। বিয়েতে উপস্থিত বিদেশী অতিথিদের মধ্যে টুঙ্কু ইদ্রিস ইস্কান্দারও ছিলেন। রাজকীয় বরের বাবা-মা নাবিল মাহমুদ আব্দুলকাদির আল-হাশিমি এবং হানা মোহাম্মদ ইয়োনিসও উপস্থিত ছিলেন।  নতুন মর্যাদার স্বীকৃতিস্বরূপ সুলতান হাসানাল বলকিয়ার আদেশে আবদুল্লাহকে পেঙ্গিরান সুয়ামি উপাধিতে ভূষিত করা হয় এবং ইয়াং আমাত মুলিয়া (মহামান্য) নামে অভিহিত করা হয়। এটি ব্রুনাইয়ের রাজপরিবারের মধ্যে রাজকুমারী ফাদজিলা লুবাবুল বলকিয়ার স্বামী (পত্নী) হিসেবে তার উচ্চ রাজকীয় মর্যাদার ইঙ্গিত দেয়।   তথ্যসূত্র   বিষয়শ্রেণী:ইরাকি মুসলিম বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:ব্রুনাইয়ান ব্যবসায়ী বিষয়শ্রেণী:ব্রুনাইয়ান মুসলিম বিষয়শ্রেণী:আরব বংশোদ্ভূত ব্রুনাইয়ান ব্যক্তি বিষয়শ্রেণী:ইরাকি বংশোদ্ভূত কানাডীয় ব্যক্তি
মিকা টান (জন্ম: নভেম্বর ২৭, ১৯৭৭  ) মার্কিন ফেটিশ মডেল ( বিডিএসএম/ডিএস/স্টকিং এবং প্যান্টিহোজ ফেটিশ) এবং পর্নোগ্রাফিক চলচ্চিত্র অভিনয়শিল্পী ।   প্রথম জীবন এবং ক্যারিয়ার  টান হাওয়াইতে জন্মগ্রহণ করেন   জাপানি - সামোয়ান পিতা এবং একজন ওকিনাওয়ান - তাইওয়ানের মা। তিনি তার দাদি বড় হয়েছেন, তিনি একজন প্রতিষ্ঠিত লোক নৃত্যশিল্পী এবং গায়িকা এবং বেশ কয়েকটি ম্যাসেজ পার্লারের মালিকও ছিলেন।  তার মায়ের পরিবার সংগীতের পরিবার হলেও তাঁর পিতা মূলত সৈনিক ছিলেন  তাঁর বোন সহ  - তিনি মার্কিন যুক্তরাষ্ট্রের মেরিন কর্পসে কর্মরত ছিলেন এবং টানকে তার অফিসিয়াল ওয়েবসাইটের সাহায্য করেছিলেন।  " নেভির ব্র্যাট " হিসাবে, টান হাই স্কুল শুরু করার আগেই যুক্তরাষ্ট্র, ইউরোপ, দক্ষিণ-পূর্ব এশিয়া, মধ্য প্রাচ্য এবং উত্তর আফ্রিকা জুড়ে ভ্রমণ করেছিলেন।  পারফর্মিং আর্টসে তার শৈশব ব্যাকগ্রাউন্ড ছিল এবং পূর্বে তিনি বাণিজ্যিক ফিশারি শিল্পে কাজ করেছেন।   টান চাইল্ড মডেল হিসাবে শুরু করেছিলেন, ক্যাটালগ ওয়ার্কের কাজ ১২ বছর বয়সেই শুরু হয়েছিল এবং সিনেমা. টেলিভিশন, বিজ্ঞাপন এবং লাইভ মিউজিকাল থিয়েটারেও তিনি অতিরিক্ত হিসাবে উপস্থিত হয়েছেন।   তান প্রাণরসায়নে  স্নাতক ডিগ্রী অর্জন করেছেন সান দিয়েগো স্টেট ইউনিভার্সিটি থেকে  এবং মনোবিজ্ঞানে এসোসিয়েট ডিগ্রী অর্জন করেছেন। স্নাতক হতে তার পাঁচ বছর সময় লেগেছিল,  এবং তিনি নগ্ন শিল্পের মডেলিং এবং স্ট্রিপারের কাজ করেছিলেন ছাত্র হিসাবে তাঁর শেষ বছরকে সমর্থন করার জন্য।  টান ক্লাসিকাল ভয়েস অধ্যয়ন করেছেন এবং জন রবার্ট পাওয়ারস মডেলিং / ফিনিশিং স্কুল থেকে স্নাতকও করেছেন।  তিনি প্লেবয় টিভিতে এবং টু শর্টের "গেট ইন হয়ার ইউ ফিট ইন" নামক একটি গানের মিউজিক ভিডিওতে উপস্থিত হয়েছেন।  বিজ্ঞানের প্রতি তার ঝোঁক থাকা সত্ত্বেও, টান এটি উপভোগ করতে পারেন নি এবং ডেনিস হফের টাইমশেয়ার শিল্পে বিক্রয় ও বিপণনে কাজ করেছেন  । ক্যালিফোর্নিয়ায় মূলধারার অভিনয়ে তিনি চেষ্টা করেছিলেন, কিন্তু কাস্টিং কাউচ কোনও রূপকথা নয় বলে আবিষ্কার করার পরে তিনি ছেড়ে দেন।    প্রাপ্তবয়স্ক চলচ্চিত্রের ক্যারিয়ার  টানকে চেইনশপ এএমপিএম থেকে আবিষ্কার করেছিল পর্ন পরিচালক জ্যাক পার্ল প্যান  এই সময় টানের তৃতীয় ত্রৈমাসিক গর্ভপাত হয়েছিল, যা তিনি তার জীবনের সবচেয়ে খারাপ সময় হিসাবে বর্ণনা করেছেন।  তিনি একবারই প্রাপ্তবয়স্ক শিল্পের আরেক অভিনয় শিল্পী আলেক নাইটের সাথে বিবাহ বন্ধনে আবদ্ধ হন।     ব্যক্তিগত জীবন  টান উভকামী হিসাবে চিহ্নিত এবং তিনি সংক্ষিপ্তভাবে ২০০১ সালে এসকর্ট করার চেষ্টা করেছিলেন।    তথ্যসূত্র    বহিঃসংযোগ              মিকা ট্যান আংশিক প্রাপ্তবয়স্ক ফিল্মোগ্রাফি  বিষয়শ্রেণী:সামরিক সন্তান বিষয়শ্রেণী:এলজিবিটিকিউ মডেল বিষয়শ্রেণী:জাপানি বংশোদ্ভূত মার্কিন ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:উভকামী পর্নোগ্রাফি চলচ্চিত্র অভিনেত্রী
নাহিদ ইজাহার খান বাংলাদেশ আওয়ামী লীগের একজন রাজনীতিবিদ ও সংস্কৃতি বিষয়ক মন্ত্রণালয়ের সাবেক প্রতিমন্ত্রী। তিনি দ্বাদশ জাতীয় সংসদের সংরক্ষিত নারী আসন-২৪ থেকে নির্বাচিত জাতীয় সংসদ সদস্য।   জন্ম ও প্রাথমিক জীবন  নাহিদ ইজাহার খান ঢাকায় জন্মগ্রহণ করেন। তার পিতা শহীদ কর্নেল খন্দকার নাজমুল হুদা বীর বিক্রম। মাতা নিলুফার দিলআফরোজ বানু। তার পৈতৃক আদি নিবাস ফরিদপুর জেলার নগরকান্দা উপজেলার কোদালিয়া গ্রামে।   রাজনৈতিক ও কর্মজীবন  নাহিদ ইজাহার খান বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-২ থেকে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।  ১ মার্চ ২০২৪ সালে নাহিদ ইজাহার খানকে সংস্কৃতি বিষয়ক মন্ত্রণালয়ের প্রতিমন্ত্রী হিসেবে নিযুক্ত করা হয়। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   আরও দেখুন    একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    দশম জাতীয় সংসদ সদস্যদের তালিকা (২০১৪) –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:একাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ফরিদপুর জেলার রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:দ্বাদশ জাতীয় সংসদ সদস্য
ডেল্টা প্ল্যান-২১০০ হলো ২০১৮ সালে বাংলাদেশ সরকার কর্তৃক প্রণীত একটি ব্যাপক উন্নয়ন পরিকল্পনা যা অর্থনৈতিক প্রবৃদ্ধি, পরিবেশ সংরক্ষণ এবং বর্ধিত জলবায়ু স্থিতিস্থাপকতার উপর দৃষ্টি নিবদ্ধ করে।   ইতিহাস  নেদারল্যান্ডস কে অনুসরণ করে বাংলাদেশের ভবিষ্যৎ উন্নয়নের চাবিকাঠি হিসেবে শতবর্ষী ডেল্টা প্ল্যান তথা ‘ব-দ্বীপ পরিকল্পনা-২১০০’ প্রণয়ন করা হয়েছে। বন্যা, বন্যা নিয়ন্ত্রণ, নগর ও গ্রামে পানি সরবরাহ, নদী ভাঙন, নদী ব্যবস্থাপনা, বর্জ্য ব্যবস্থাপনা  ও নিষ্কাশন ব্যবস্থাপনার দীর্ঘমেয়াদী কৌশল হিসেবে ‘ডেল্টা প্ল্যান-২১০০’ ২০১৮ সালের ৪ সেপ্টেম্বর জাতীয় অর্থনৈতিক পরিষদের অনুমোদন পায়। ২০২০ সালের ১ জুলাই তৎকালীন প্রধানমন্ত্রী শেখ হাসিনার নেতৃত্বে ১২ সদস্যের ডেল্টা গভর্ন্যান্স কাউন্সিল গঠন করে প্রজ্ঞাপন জারি করে মন্ত্রিপরিষদ বিভাগ। বাংলাদেশ সরকারের পরিকল্পনামন্ত্রীকে ডেল্টা কাউন্সিলের ভাইস-চেয়ারম্যান করা হয়েছে।  এই পরিকল্পনার প্রথম ধাপে অর্থাৎ ২০৩০ সালের মধ্যে বাস্তবায়নের জন্য ৮০টি প্রকল্প গ্ৰহণ করা হয়েছে। এর মধ্যে ৬৫টি ভৌত অবকাঠামো প্রকল্প এবং ১৫টি প্রাতিষ্ঠানিক সক্ষমতা, দক্ষতা ও গবেষণা বিষয়ক প্রকল্প। এতে মোট ব্যয় ধরা হয়েছে ৩ হাজার ১৪৫ কোটি ডলার।   লক্ষ্য  ডেল্টা প্ল্যানে ছয়টি লক্ষ্য নির্ধারণ করা হয়েছে- নদী ভাঙন, নদী ব্যবস্থাপনা, নগর ও গ্রামে পানি সরবরাহ, বর্জ্য ব্যবস্থাপনা এবং বন্যা নিয়ন্ত্রণ ও নিষ্কাশন।   আরও দেখুন   বাংলাদেশে জলবায়ু পরিবর্তনের প্রভাব   তথ্যসূত্র    বহিঃসংযোগ  ব-দ্বীপ পরিকল্পনা বেসলাইন স্টাডিজ (ভলিউম ১-৬)  বিষয়শ্রেণী:২০১৮-এ বাংলাদেশ
থাম্ব| লেওয়েলিন উইলিয়ামস উইলিয়াম লেওয়েলিন উইলিয়ামস যিনি লেওয়েলিন উইলিয়ামস নামে পরিচিত (১০ মার্চ ১৮৬৭ - ২২ এপ্রিল ১৯২২), ছিলেন একজন ওয়েলশ সাংবাদিক, আইনজীবী এবং উদারপন্থী লিবারেল পার্টির রাজনীতিবিদ।   তথ্যসূত্র    আধুনিক দিনের মহান ওয়েলশম্যান: স্যার টমাস হিউজ।  আধুনিক ওয়েলস: রাজনীতি, স্থান এবং মানুষ: কেনেথ ও মরগান  টিই এলিস পেপারস, ওয়েলসের ন্যাশনাল লাইব্রেরি  কোচফার্ফ পেপারস, কার্ডিফ সেন্ট্রাল লাইব্রেরি     সূত্র    বই এবং জার্নাল               সংবাদপত্র    কারমার্থেন জার্নাল  সাউথ ওয়েলস ডেইলি নিউজ  ওয়েলশম্যান   অনলাইন       বহিঃসংযোগ    The Carmarthenshire Historian     Works by W. Llewelyn Williams at Project Gutenberg বিষয়শ্রেণী:কারমার্থেনশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:ওয়েলসের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯২২-এ মৃত্যু বিষয়শ্রেণী:১৮৬৭-এ জন্ম